Mesajul lui Iohannis de Ziua Copilului: "Trebuie să facem faţă, cu mic cu mare, luptei cu virusul“ .
Klaus Iohannis a transmis, luni, un mesaj cu ocazia Zilei Internaţionale a Copilului. Preşedintele a subliniat că anul acesta sărbătorim 1 Iunie în condiţii neobişnuite. "Trebuie să facem faţă cu toţii, de la mic la mare, luptei cu virusul care ne poate pune sănătatea în pericol“, spus el.
Președintele are un mesaj pentru copilul tău: "Dragi
copii, anul acesta sărbătorim 1 Iunie în condiţii neobişnuite, întrucât trebuie
să facem faţă cu toţii, de la mic la mare, luptei cu virusul care ne poate pune
sănătatea în pericol. Ştiu cât de greu v-a fost în aceste luni, departe de
colegi, de prieteni, de activităţile pe care le făceaţi zilnic cu plăcere. Aţi
făcut eforturi extraordinare şi v-aţi adaptat şcolii online, înţelegând astfel
că educaţia rămâne la fel de importantă în tot acest timp. Vă mulţumesc pentru
că aţi fost înţelegători şi că i-aţi protejat pe cei dragi, pe părinţi şi mai
ales pe bunici, care sunt cei mai vulnerabili în faţa bolii“.În
plus, el le-a urat copiilor care vor susţine în curând examenele de
Evaluare Naţională şi Bacalaureat mult succes."Anul acesta, condiţiile în care se vor desfăşura examenele sunt diferite, dar sunt convins că vă veţi descurca foarte bine! Am încredere că aceste încercări vă vor face mai puternici şi că nu veţi lăsa nimic să stea în calea ambiţiilor voastre. Prin respectarea regulilor sanitare, fiţi aliaţii mei în această luptă împotriva virusului şi vă asigur că împreună vom depăşi cu bine această perioadă! La mulţi ani cu multe bucurii“, a încheiat Iohannis.